Diari Oficial de la Generalitat Valenciana


Sumari del DOGV 7178, del 23-12-2013 (2013/12803)

DECRET 189/2013, de 20 de desembre, del Consell, pel qual es modifica el Decret 181/2010, de 29 d'octubre, del Consell, pel qual es va autoritzar la implantació d'ensenyaments universitaris oficials de grau en la Universitat d'Alacant.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7178

Data del DOGV
:   23-12-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/12502


Data del document
:   20-12-2013

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 189/2013, de 20 de desembre, del Consell, pel qual es modifica el Decret 181/2010, de 29 d'octubre, del Consell, pel qual es va autoritzar la implantació d'ensenyaments universitaris oficials de grau en la Universitat d'Alacant. [2013/12713]  
El Decret 181/2010, de 29 d'octubre, del Consell, va autoritzar la implantació, entre altres, del grau en Enginyeria de l'Edificació per la Universitat d'Alacant.  
Per mitjà d'un escrit de 7 d'octubre de 2013, la Universitat d'Alacant va sol·licitar a la Conselleria d'Educació, Cultura i Esport la modificació de la denominació del grau en Enginyeria de l'Edificació, que passarà a denominar-se grau en Arquitectura Tècnica, basant-se en el veredicte de la Sentència del Tribunal Suprem de 9 de març de 2010 que anul·la l'Acord de 14 de desembre de 2007, del Consell de Ministres, pel qual s'establixen les condicions a què hauran d'adequar-se els plans d'estudis conduents a l'obtenció de títols que habiliten per a l'exercici de la professió regulada d'arquitecte tècnic, i l'Orde ECI/3855/2007, de 27 de desembre, per la qual s'establixen els requisits per a la verificació dels títols universitaris oficials que habiliten per a l'exercici de la professió d'arquitecte tècnic, en tot el que es referix a la denominació de «Graduat o Graduada en Enginyeria de l'Edificació».  
L'Agència Nacional d'Avaluació de la Qualitat i Acreditació (ANECA), amb data 30 de setembre de 2013, va informar favorablement sobre la mencionada modificació, que no suposa un canvi que afecte la naturalesa ni els objectius de l'esmentat títol, per la qual cosa, en virtut de l'article 28 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, no cal una nova resolució de verificació del Consell d'Universitats.  
En virtut del que disposa l'article 28 del Reial Decret 1393/2007, de 29 d'octubre, esmentat, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 20 de desembre de 2013,  
  
DECRETE  
  
Article 1. Modificació de la denominació de grau  
S'autoritza la modificació de la denominació del grau en Enginyeria de l'Edificació per la Universitat d'Alacant, la implantació de la qual va ser autoritzada pel Decret 181/2010, de 29 d'octubre, del Consell, que passarà a denominar-se grau en Arquitectura Tècnica.  
  
Article 2. Inscripció en el Registre i efectes  
Del que disposa l'article anterior es donarà trasllat al Ministeri d'Educació a l'efecte que practique les oportunes inscripcions en el Registre d'Universitats, Centres i Títols.  
  
DISPOSICIONS ADDICIONALS  
  
Primera. Limitació al gasto  
La implementació i el posterior desplegament d'este decret no tindrà cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atés amb els mitjans personals i materials de la Universitat d'Alacant.  
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució del que disposa este decret.  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de publicar-se en el Diari Oficial de la Comunitat Valenciana.  
  
València, 20 de desembre de 2013  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET